**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**ÚSTAVNÝ zákon**

z ... 2017,

**ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti**

Národná rada Slovenskej republiky sa uzniesla na tomto ústavnom zákone:

**Čl. I**

Ústavný zákon č. 493/2011 Z. z. o rozpočtovej zodpovednosti sa mení a dopĺňa takto:

**1.** V Čl. 3 ods. 4 štvrtej vete sa vypúšťajú slová „predsedu vyššieho územného celku“ a slová „a poslanca zastupiteľstva vyššieho územného celku“.

**2.** V Čl. 5 ods. 6 písmene d) sa slová „a vyšší územný celok sú povinní“ nahrádzajú slovami „je povinná“.

**3.** V Čl. 5 ods. 7 písmene b) sa slová „a vyšší územný celok sú povinní“ nahrádzajú slovami „je povinná“.

**4.** V Čl. 6 ods. 1 prvej vete a druhej vete sa vypúšťajú slová „alebo vyššieho územného celku“.

**5.** V Čl. 6 ods. 2 sa vypúšťajú slová „alebo vyššiemu územnému celku“.

**6.** V Čl. 6 odsek 3 znie:

„(3) Ak celková suma dlhu obce dosiahne 60 % skutočných bežných príjmov predchádzajúceho rozpočtového roka a viac, obec je povinná zaplatiť pokutu, ktorú ukladá ministerstvo financií, a to vo výške 5 % z rozdielu medzi celkovou sumou dlhu a 60 % skutočných bežných príjmov predchádzajúceho rozpočtového roka. Celkovú sumu dlhu obce ustanovuje zákon.“.

**7.** V Čl. 6 odsek 4 znie:

„(4) Povinnosť uplatňovať ustanovenie odseku 3 sa neuplatní počas 24 mesiacov počnúc prvým dňom nasledujúcim po dni, v ktorom sa uskutočnilo ustanovujúce zasadnutie obecného zastupiteľstva , ak nebola vo voľbách ako nový starosta alebo nový primátor zvolená tá istá fyzická osoba, ako v predchádzajúcom volebnom období.“.

**Čl. II**

Tento ústavný zákon nadobúda účinnosť 1. januára 2018.